БҚО-да қылмыстық топтан 1,5 тонна бекіре балығы тәркіленді
DATE: 20:54, 30 Қазан 2023 | GMT +5
TITLE: БҚО-да қылмыстық топтан 1,5 тонна бекіре балығы тәркіленді
URL: https://kaz.inform.kz/news/bko-da-kilmistik-toptan-15-tonna-bekre-baligi-tarklend-a880d2/
META: DATE: 20:54, 30 Қазан 2023 | GMT +5
TOTAL WORDS: 105
AUTHOR(S):
TEXT: БҚО Полиция департаментінің баспасөз қызметінен мәлім еткеніндей, ұйымдасқан қылмысқа қарсы күрес басқармасының қызметкерлері Орал қаласында бекіре балығы мен оның уылдырығын заңсыз сатумен айналысқан қылмыстық топты анықтады. Олар балық өнімдерін жалған құжаттармен қаладағы орталық базарларға әкеліп сатқан. «Полиция қызметкерлері жедел іздестіру іс-шаралары барысында 1520, 55 келі бекіре балығы, 27, 3 келі қызыл және 1, 25 келі қара уылдырық, сондай-ақ жалпы сомасы 2 млн 705 мың теңге және 35, 8 мың рубль қаражатын, оған қоса тапанша, оқ-дәрілер, электронды таразы, пышақ, дүрбіні тауып, тәркіледі. Ұсталғандар БҚО тұрғындары болып шықты. Аталған дерек бойынша ҚР Қылмыстық кодексінің 339-бабы 2-бөлігіне сәйкес сотқа дейінгі тергеу амалдары жүргізіліп жатыр», – деп хабарлады ведомстводан
